Արդյունաբերական ձեռնարկությունների վերաբերյալ: Այսօր հանձնարարական եղավ յուրաքանչյուր ձեռնարկության վերաբերյալ պատրաստել առանձին տեղեկանք: Կան ձեռնարկություններ, որոնց հետ կապված լուծումներ կարող ենք գտնել, կան նաեւ այնպիսիք, որոնց հետ կապված խնդիրների լուծումը ես հիմա չեմ տեսնում: Կարծում եմ, որ մեկ տարի հետո այս ոլորտում եւս տարբերությունը դուք տեսնելու եք: Մանվածքային ֆաբրիկայի օրինակը շատ հետաքրքիր է: Մի ձեռնարկություն, որի մասին ասում էին, որ հեռանկար չունի, պետք է լուծարվի: Հաջողվեց գտնել նորմալ գործընկեր, այսօր ունենք մոտ 300 աշխատող եւ ծավալները կրկանապատկելու հնարավորությունը բավական իրական է: Առանց լուրջ ներդրումների, շրջանառու միջոցների հաշվին հնարավորություն կա վերագործարկելու թեթեւ արդյունաբերության ոլորտի այլ ձեռնարկություններ, հիմանակնում` կարի: Այս հարցի լուծումը տեսանելի է, եւ կա մի քանի հարյուր աշխատատեղի ստեղծման հնարավորություն: Երեք տարի առաջ աղետի գոտում հնարավոր չէր խոսել աշխատատեղերի մասին, հատկապես` Գյումրիում, քանի որ տրամադրություն այն չէր, որ ներդրողներին հույս ներշնչեր, թե սա այն քաղաքն է, որտեղ կարելի է ներդրումներ անել եւ դրանք շահավետ են լինելու: Հիշո±ւմ եք, ասում էի, որ պետք է ինչ-որ բան փոխել նախ ներսում, վերականգնողական ծրագրերում լուրջ ներդրումներ անել, ցույց տալ, որ պետության համար այս քաղաքի վերականգնումը գերակայություն է: Սա անպայման տրամադրություն է փոխում, եւ սրան զուգահեռ կփորձենք լուծել աշխատատեղերի խնդիրը: Եթե ես երկու տարի առաջ յումրիում աշխատատեղերի մասին խոսեի, դա դատարկ խոսակցություն կլիներ: